Ny Soratra Masina - Fandikan-Tenin' ny Tontolo Vaovao
Ny Soratra Masina - Fandikan-Tenin' ny Tontolo Vaovao no anaran'ny Baibolin' ny Vavolombelon' i Jehovah amin' ny fiteny malagasy. Nandikana ny andian-teny anglisy hoe New World Translation of the Holy Scriptures izany. Atao hoe "Soratra Hebreo sy Aramianina" ny Testamenta Taloha fa "Soratra Grika Kristianina" kosa ny Testamenta Vaovao.

Ny dikan-teny anglisy 
Ny Testamenta Vaovao amin' ny teny anglisy dia vita tamin' ny taona 1950, ary ny Baiboly manontolo dia vita tamin'ny taona 1961. Nampiasain' ny Vavolombelon' i Jehovah sy nozarainy izany. Io no dikan-teny voalohany nataon' ny Vavolombelon' i Jehovah avy amin' ny teny fototra, dia ny fiteny hebreo sy aramianina ary grika. Tamin' ny taona 2018 dia nahatonta Baiboly miisa mihoatra ny 227 000 000 manontolo na amin' ny ampahany ny Watch Tower Society tamin' ny fiteny miisa 185.

Tantarany 
Araka ny tenin' ireo mpanonta ny Baiboly dia natao ny fandikan-teny vaovao satria nampiasa teny antitra ny ankamaroan' ny Baiboly nampiasaina hatramin' izay, hatramin' ny Authorized Version (King James). Araka azy ireo ihany dia ny fahitana soratanam-piraketana tsaratsara kokoa dia nahafahana namantatra ny tian' ny mpanoratra ho lazaina, indrindra amin' ireo andalana tsy mazava. Ireo mpahay teny ankehitriny dia mahalala tsara kokoa ny endriky ny fiteny hebreo sy ny an'ny fiteny grika fototra raha ampitahaina amin' ny taloha .

Ny dikan-teny malagasy

Ny nivoahany 
Ny Watch Tower Bible and Tract Society of Pennsylvania no namoaka ny Baibolin' ny Vavolombelon' i Jehovah amin' ny teny malagasy izay natao pirinty tany Japana tamin' ny taona 2009. Efa nivoaka tamin' ny taona 2003 ny Soratra Grika Kristianina (izany hoe ny Testamenta Vaovao) nefa nohavaozina indray ny dikan-teny tamin' io fanontana farany io. Tsy nadika mivantana avy amin' ny teny fototra (hebreo sy aramianina ary grika) ny Baibolin' ny Vavolombelon' i Jehovah amin' ny teny malagasy fa nadika avy amin' ny dikan-teny anglisy, izany hoe avy amin' ny New World Translation of the Holy Scriptures.

Ny boky ao anatiny 
Nandray ny kanônan' ny Baiboly prôtestanta ny Baibolin' ny Vavolombelon' i Jehovah ka tsy ahitana ireo atao hoe Boky apôkrifa (na Deoterôkanônika katôlika sy ôrtôdôksa) ny ao anatiny. Noho izany dia miisa 66 ny boky ao anatiny.

Soratra Hebreo sy Aramianina 
Ahitana boky 39 ny ao amin' ny Soratra Hebro sy Aramianina, dia ireto avy ny anarany: Genesisy, Eksodosy, Levitikosy, Nomery, Deoteronomia, Josoa, Mpitsara, Rota voalohany, Samoela voalohany, Samoela voalohany, Mpanjaka voalohany, Mpanjaka faharoa, Tantara voalohany, Tantara faharoa, Ezra, Nehemia, Estera, Joba, Salamo, Ohabolana, Mpitoriteny, Tononkiran’i Solomona, Isaia, Jeremia, Fitomaniana, Ezekiela, Daniela, Hosea, Joela, Amosa, Obadia, Jona, Mika, Nahoma, Habakoka, Zefania, Hagay, Zakaria ary Malakia.

Soratra Grika Kristianina 
Ahitana boky 27 kosa ny ao amin' ny Soratra Grika Kristianina, dia ireto avy ny anarany: Matio, Marka, Lioka, Jaona, Asan’ny Apostoly, Romanina, Korintianina voalohany, Korintianina faharoa, Galatianina, Efesianina, Filipianina, Kolosianina, Tesalonianina voalohany, Tesalonianina faharoa, Timoty voalohany, Timoty, Titosy, Filemona, Hebreo, Jakoba, Petera voalohany, Petera faharoa, Jaona voalohany, Jaona faharoa, Jaona fahatelo, Joda ary Apokalypsy.

Dikan-teny misy mitsikera 
Be mpanakiana ny fomba nandikana ny Baibolin' ny Vavolombelon' i Jehovah, ny dikan-teny anglisy izany izay mahazo koa ny dikan-teny hafa rehetra, ka isan' izany ny dikan-teny malagasy. Ny lehibe amin' ny tsikera dia io Baiboly io heverin' ny mpitsikera azy fa nanaisotra na nanova ireo teny na rafi-pehezanteny mety mifanohitra amin' ny fivoasan' ny Vavolombelon' i Jehovah ny Soratra Masina. Isan' izany ny andalana mety hanambara ny maha Andriamanitra an' i Jesoa ka mety hanamarina ny Trinite.

Ohatra fampitahana dikan-teny

Jereo koa 
Pejy momba ny Baiboly
 Baiboly
 Baiboly malagasy
Baiboly protestanta amin'ny teny malagasy

 Baiboly Dikanteny Iombonana Eto Madagasikara
 Baiboly katolika amin'ny teny malagasy
Pejy momba ny Vavolombelon' i Jehovah

 Eskatôlôjia

 Eskatôlôjia kristiana
 Milenarisma
 Premilenarisma
 Restaorasiônisma

 Tantaran' ny Vavolombelon' i Jehovah
 Rafitra ao amin' ny Vavolombelon' i Jehovah
 Hara-magedona
 Fampianaran' ny Vavolombelon' i Jehovah momba ny maha lahy sy maha vavy
 Fanaon' ny Vavolombelon' i Jehovah
 Fitorian-teny ataon' ny Vavolombelon' i Jehovah
 Mpino Vavolombelon' i Jehovah
 Tsy fiandaniana ara-pôlitikan' ny Vavolombelon' i Jehovah
 Fitsipika ao amin' ny Vavolombelon' i Jehovah
 Famoaham-bokin' ny Vavolombelon' i Jehovah
 Tsy fitovian-kevitra momba ny Vavolombelon' i Jehovah
 Famindrana ra sy Vavolombelon' i Jehovah
 Filan-kevi-pitantanan' ny Vavolombelon' i Jehovah
 Watch Tower Bible and Tract Society
 Fanenjehana ny Vavolombelon' i Jehovah
 Fitsikerana ny  Vavolombelon' i Jehovah
 Faminanian' ny Watch Tower Society tsy tanteraka

Raha hamaky ny Baibolin' ny Vavolombelon' i Jehovah 

 https://wol.jw.org/mg/wol/binav/r26/lp-mg/bi12/MG/2008

Loharano